Mașinile autonome, din ce în ce mai prezente în marile orașe. În Israel, o mașină fără șofer gestionează situații dificile în trafic.
Mașinile autonome sunt din ce în ce mai prezente în marile orașe. Mobileye a postat un clip cu mașina autonomă în traficul din Ierusalim. Recent, o mașină fără șofer a fost oprită de poliție în San Francisco.
În curând, nu va mai fi nevoie să ai carnet ca să mergi cu mașina. Nu va mai fi nevoie nici să existe vreo persoană la volan. De acest lucru este convinsă Mobileye, o companie din Israel care a pus pe străzile din Ierusalim mai multe mașini autonome.Acum îți arată și cum se descurcă în trafic. În clipul postat de Mobileye, mașina fără șofer gestionează ca un om câteva situații dificile precum cea în care banda îi este blocată de o mașină, iar un autobuz îi face semn să treacă. Sau un caz în care pietonii nu țin cont de reguli.Iar dacă nu ești convins că în curând nu vor mai exista certuri în trafic – și asta pentru că nu vor mai exista șoferi – ei bine, îți mai arăt un eveniment care a avut loc recent în San Francisco. Poliția a tras pe dreapta o mașină pentru o amendă pe care nu a avut cui să o dea.